(Návrh)

**Vyhláška**

**Ministerstva vnútra Slovenskej republiky,**

**z ....... 2011,**

**ktorou sa mení a dopĺňa vyhláška Ministerstva vnútra Slovenskej republiky**

**č. 9/2009 Z. z., ktorou sa vykonáva zákon o cestnej premávke**

Ministerstvo vnútra Slovenskej republiky podľa § 91 ods. 13 zákona č. 8/2009 Z. z. o cestnej premávke a o zmene a doplnení niektorých zákonov (ďalej len „zákon“) a po dohode s Ministerstvo zdravotníctva Slovenskej republiky podľa § 91 ods. 11 a 12 zákona ustanovuje:

**Čl. I**

Vyhláška Ministerstva vnútra Slovenskej republiky č. 9/2009 Z. z., ktorou sa vykonáva zákon o cestnej premávke v znení vyhlášky č. 130/2010 Z. z. a vyhlášky č. 413/2010 Z. z. sa mení a dopĺňa takto:

1. Za § 30 sa vkladá § 30a, ktorý vrátane nadpisu znie:

„§ 30a

Odborné poradenstvo

(k § 91 ods. 11)

Rozsah, obsah a ďalšie podrobnosti o absolvovaní odborného poradenstva podľa § 91 ods. 5 zákona sú ustanovené v prílohe č. 13a.“

2. § 31 sa dopĺňa odsekmi 4 a 5, ktoré znejú:

„(4) Doklad o preskúmaní zdravotnej spôsobilosti osobitne vo vzťahu k závislosti od alkoholu, inej návykovej látky alebo liečiva obsahuje

* 1. meno, priezvisko a adresu (sídlo) lekára so špecializáciou v špecializačnom odbore psychiatria (ďalej len „psychiater“) (aj vo forme odtlačku pečiatky, ak obsahuje požadované údaje),
  2. meno, priezvisko, dátum narodenia alebo rodné číslo posudzovanej osoby,
  3. rozsah udeleného vodičského oprávnenia,
  4. závery lekárskej prehliadky,
  5. miesto a dátum vyhotovenia,
  6. odtlačok pečiatky a podpis psychiatra.

(5) Vzor dokladu o preskúmaní zdravotnej spôsobilosti osobitne vo vzťahu k závislosti od alkoholu, inej návykovej látky alebo liečiva je ustanovený v prílohe č. 13b.“.

3. Za § 31 sa vkladá § 31a, ktorý vrátane nadpisu znie:

„§ 31a

Doklad o odbornom poradenstve

(k § 91 ods. 12 písm. d))

Vzor dokladu o podrobení sa odbornému poradenstvu je ustanovený v prílohe č. 13b.“.

4. Za prílohu č. 13 sa vkladajú prílohy č. 13a až 13c, ktoré znejú:

**„Príloha č. 13a**

**k vyhláške č. 9/2009 Z. z.**

ODBORNÉ PORADENSTVO

Počet účastníkov v skupine : max 10 osôb

Trvanie: Individuálny predhovor 50 minút a 4x 180 Minút skupinového pohovoru počas 2-6 týždňov.

Výstup: potvrdenie o účasti

Obsah:

Úvodný individuálny rozhovor: /trvanie 50-60 minút/

anamnestické údaje osobné, rodinné, sociálne. Postoje k priestupku / osobné, okolia/ očakávaný zisk/

1. Skupinové sedenie /180 minút/

1 hodina : úvod , Informácie o alkohole a drogách, individuálna tolerancia

2. hodina: Zoznámenie sa so skupinou, skupinová dynamika

3. hodina : Postoj k rešpektovaniu hraníc, noriem, predpisov, zákonov,

+ Úlohy medzi sedeniami ktoré odstránia zostávajúce nedostatky spôsobilosti

2. skupinové sedenie /180 minút

4 hodina : Analýza príčin spáchaných deliktov

5. hodina: Objasnenie postojov a správania, ktoré viedli k spáchaniu deliktu

6. hodina : Motivácia orientovaná na zdroje

+ Úlohy medzi sedeniami, ktoré odstránia zostávajúce nedostatky spôsobilosti

3. skupinové sedenie /180/minút/

7. hodina : Následky nehôd pod vplyvom alkoholu, /videosekvencie, crash testy,

8. hodina : Konfrontácia s vlastnou mierou rizikovosti správania diskusia .

9. hodina:, Posilnenie povedomia o rizikách

4. skupinové sedenie / 180 minút/

10. hodina : Vývoj a odskúšanie vedomostí o správaní a ich upevnenie

11. hodina: Informácie o nadchádzajúcich krokoch na vyriešenie problému

12. hodina : Vyhodnotenie a záver

**Príloha č. 13b**

**k vyhláške č. 9/2009 Z. z.**

Doklad o preskúmaní zdravotnej spôsobilosti

osobitne vo vzťahu k závislosti od alkoholu, inej návykovej látky alebo liečiva

I.

VZOR

1.

2.

3.

4.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| AM | A1 | A | B1 | B | BE | C1 | C1E | C | CE | D1 | D1E | D | DE | T |

5. Menovaný bol posudzovaný s týmto záverom:

6.

7.

II.

Forma, obsah a spôsob vypĺňania dokladu o preskúmaní zdravotnej spôsobilosti osobitne vo vzťahu k závislosti od alkoholu, inej návykovej látky alebo liečiva

Doklad o preskúmaní zdravotnej spôsobilosti osobitne vo vzťahu k závislosti od alkoholu, inej návykovej látky alebo liečiva sa vyplňuje podľa predtlače

1. meno, adresa (sídlo) psychiatra (aj vo forme pečiatky, ak táto obsahuje požadované údaje),
2. meno a priezvisko posudzovanej osoby,
3. dátum narodenia posudzovanej osoby,
4. zakrúžkujú sa skupiny a podskupiny vodičských oprávnení, ktorých je posudzovaná osoba držiteľom
5. psychiater uvedie záver vyšetrenia
6. miesto a dátum vyhotovenia dokladu,
7. odtlačok pečiatky a podpis psychiatra.

**Príloha č. 13c**

**k vyhláške č. 9/2009 Z. z.**

Doklad o odbornom poradenstve

I.

VZOR

1.

2.

3.

4.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| AM | A1 | A | B1 | B | BE | C1 | C1E | C | CE | D1 | D1E | D | DE | T |

5. Menovaný absolvoval odborné poradenstvo v rozsahu:

6.

7.

7.

II.

Forma, obsah a spôsob vypĺňania dokladu o odbornom poradenstve

Doklad o odbornom poradenstve sa vyplňuje podľa predtlače:

1. meno, adresa (sídlo) posudzujúceho psychológa (aj vo forme pečiatky, ak táto obsahuje požadované údaje),

2. meno a priezvisko osoby, ktorá sa podrobila odbornému poradenstvu,

3. dátum narodenia osoby, ktorá sa podrobila odbornému poradenstvu,

4. zakrúžkujú sa skupiny a podskupiny vodičských oprávnení, ktorých je osoba, ktorá sa podrobila odbornému poradenstvu, držiteľom,

5. uvedie sa kedy a v akom rozsahu sa osoba podrobila odbornému poradenstvu,

6. miesto a dátum vyhotovenia dokladu o odbornom poradenstve,

7. odtlačok pečiatky a podpis posudzujúceho psychológa.“.

**Čl. II**

Táto vyhláška nadobúda účinnosť 1. septembra 2011.